Nokkur verkefni styrkt til endurbóta á ferðamannastöðum Ferðamálastofa hefur tekið ákvörðun um úthlutun styrkja vegna úrbóta á ferðamannastöðum fyrir árið 2010 . 260 umsóknir bárust en það er 18% fjölgun frá síðasta ári sem þá var metár í umsóknum . Sótt var um 510 milljónir króna en til úthlutunar að þessu sinni voru 48 milljónir , eða 9,4% . 89 verkefni hljóta styrki . Lægstu styrkirnir nema 70 þúsund krónum en þrjá hæstu styrkina , þrjár milljónir hvert verkefni , fengu Sveitarfélagið Skagafjörður vegna snyrtingar fyrir fatlaða við Byggðasafn Skagfirðinga í Glaumbæ , Ríki Vatnajökuls við Hornafjörð vegna þróunarverkefnis um vistvæna áningarstaði og Borgarbyggð vegna deiliskipulags og tröppugerðar við Grábrók . Eftirtalin verkefni koma í hlut Vesturlands , samtals að upphæð 5.340.000 krónur : Borgarbyggð - Grábrók - Deiliskipulag og tröppugerð kr. 3.000.000 Borgarbyggð - Úrbætur við Surtshelli kr. 1.000.000